《鹧鸪天（渴雨）》
宋代·姚述尧

几阵萧萧弄雨风。片云微破月朦胧。田家侧耳听鸣鹳，寰海倾心想卧龙。

尧日近，舜云浓。圣仁天覆忍民穷。会看膏泽随车下，只恐诗人句未工。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。